Esitasime ka jooga traditsioonile vastava seose, mis valitseb hingamise ja praana vahel. Praanaks nimetatakse seda üldfüüsilist eluprintsiipi, mis joogafilosoofia järgi läbib kogu universumi.    Meelte valitsemine (pratyahara)    See on traditsioonilise radža-jooga viies tegur ja seda kasutatakse valmistudes mediteerimiseks. Sanskritikeelne sõna tuleb sõnadest prati, mis tähendab 'tagasi' ja ahri, mis tähendab  'kohale tuua, järele tulla' või 'tagasi toomist'. Nii et kogu sõna tähendab tagasi andmist ehk tagasi toomist    Viie meele valitsemine on 'meelevalitsemise' möödapääsmatu eeldus. Meeled hoiavad meid pidevas kontaktis maailmaga, aga nende mõju võib olla liiga erutav ja mõnikord isegi eksitav.